**B**

**1.** A munkáltató hosszú időn keresztül olyan munkaszerződés-módosítást kíván aláíratni, amely a munkavállalót indokolatlanul kedvezőtlenebb helyzetbe hozza, majd megállapodás hiányában a jogviszonyát megszünteti

**2.** Az igazgató 2012. június 14-én kezdeményezte a pedagógus létszám csökkentését, gyermek létszám és osztálycsökkenésre hivatkozva. A képviselő-testület ezen kezdeményezés alapján 2012. június 27-én döntött a létszámcsökkentésről, akkor, amikor már megelőzően 2012. május 30-án megállapodást kötött az egyházzal olyan tartalommal, hogy az egyház átveszi az összes pedagógust. A felperes és az igazgató eltérő politikai hovatartozásúak, azonban ez nem befolyásolta a normális munkakapcsolatot közöttük 2006-ig, az igazgatói pályázatig. A kapcsolat amiatt romlott meg, mert a felperes az igazgató kifejezett kérése ellenére beadta az igazgatói pályázatát, és azt a nevelőtestület támogatta. A pályázat beadását az igazgató bizalomvesztésnek értékelte, és visszavonta a felperes igazgató-helyettesi megbízását.

**3.** A felperes hivatásos szolgálati viszonyát azért szüntették meg, mert nem felelt meg a kifogástalan életvitel körülményének. Az ügy előzményét képezte, hogy házastársának feljelentése alapján eljárás indult zaklatás és testi sértés miatt a felperes ellen, és vele, mint bántalmazóval szemben a járásbíróság megelőző távoltartást rendelt el. A felperes arra hivatkozott, hogy a munkáltató többször megkísérelt tőle megszabadulni, és már harmadjára szüntették meg a jogviszonyát.